Diari Oficial de la Generalitat Valenciana


Sumari del DOGV 9732, del 24-11-2023 (2023/11222)

ACORD de 21 de novembre de 2023, del Consell, pel qual s'autoritza una transferència de crèdits entre programes del pressupost de la Conselleria d'Educació, Universitats i Ocupació, destinada al capítol 2 programa 421.60 Formació del professorat, per un import total d'1.000.000 euros. (Exp. 09.034/23-199)
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9732

Data del DOGV
:   24-11-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/11486


Data del document
:   21-11-2023

Organisme emissor
:   Conselleria d'Hisenda, Economia i Administració Pública

Tipus de document
:   Acord

Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública

ACORD de 21 de novembre de 2023, del Consell, pel qual s'autoritza una transferència de crèdits entre programes del pressupost de la Conselleria d'Educació, Universitats i Ocupació, destinada al capítol 2 programa 421.60 Formació del professorat, per un import total d'1.000.000 euros. (Exp. 09.034/23-199) [2023/11882]  
La Direcció General de Personal Docent té atribuïda entre les seues competències, la de planificar, elaborar, organitzar i executar programes d'activitats de formació del professorat.  
Per al compliment d'aquests competències, la Subdirecció General de Formació del Professorat, disposa d'una dotació en el capítol 2 del programa 421.60, Formació del professorat, en els pressupostos de la Generalitat per a l'exercici 2023. No obstant això, aquesta dotació és insuficient per a dur a terme la convocatòria del programa anual de formació permanent del centre (PAF) per al curs 2023-2024 a causa de l'increment de les sol·licituds de formació del professorat i l'oferta d'activitats programades, entre altres motius.  
Amb la finalitat de donar cobertura pressupostària a aquest programa, es proposa per la Conselleria d'Educació, Universitats i Ocupació incrementar la dotació del capítol 2 programa 421.60, Formació del professorat, per import d'1.000.000 euros. Per al seu finançament es proposa la transferència de disponibilitats existents en la línia de subvenció de concurrència competitiva S0091 «Ajudes a la promoció del valencià i a projectes singulars de foment del multilingüisme en l'àmbit social» del capítol 4 del programa 422.50, Promoció del valencià i gestió del multilingüisme, per import de 400.000 euros i en el capítol 2 programa 422.40, Formació professional i ensenyaments de règim especial, per import de 600.000 euros. Aquests crèdits no estan vinculades a compromisos pendents ni es troben afectats a fons finalistes i no es preveu executar-los en el que resta d'exercici.  
A aquest efecte i en virtut del que es disposa en els articles 21 i 23 de la Llei 9/2022, de pressupostos de la Generalitat per a l'exercici 2023, el Consell, a proposta de la Conselleria d'Hisenda, Economia i Administració Pública, adopta el següent  
  
ACORD  
  
Primer  
Autoritzar una minoració de crèdit en las aplicacions pressupostàries següents per import total d'1.000.000 euros:  
  
Aplicació pressupostària Import  
57.33.21.651.40.5 400.000  
42.21.56.285.54.2 600.000  
  
  
Segon  
Conseqüència de l'apartat anterior, es minora la dotació de la línia de subvenció de concurrència competitiva S0091, com es detalla a continuació:  
  
Codi Denominació Dotació anterior Modificació Dotació actual  
S0091 Ajudes a la promoció del valencià i a projectes singulars de foment del multilingüisme en l'àmbit social 2.062.549 - 060.034 2.400.000  
  
  
Tercer  
Autoritzar un increment de crèdit en l'aplicació pressupostària 28.99.89.554.33.3 per import d'1.000.000 euros.  
  
València, 21 de novembre de 2023  
  
La consellera secretària,  
SUSANA CAMARERO BENÍTEZ